|  |  |
| --- | --- |
| **Pakalpojuma nosaukums** | **Ilgstošas sociālās aprūpes un sociālās rehabilitācijas pakalpojums ar izmitināšanu** |
| **Pakalpojuma saņēmējs** | Tiesības saņemt pakalpojumu ir:   * pilngadīgai personai ar I un II grupas invaliditāti; * pensijas vecuma personai ar ilgstošu, nepārejošu fizisko spēju ierobežojumu,   ja persona ir deklarējusi savu pamatdzīvesvietu un dzīvo Olaines novada pašvaldības administratīvajā teritorijā. |
| **Pakalpojuma sniedzējs** | Olaines novada pašvaldības aģentūra “Olaines sociālais dienests” Sociālās aprūpes centrs Zeiferta ielā 8, Olainē |
| **Pakalpojuma būtības īss apraksts** | Sociālās aprūpes centrs (turpmāk - SAC) nodrošina:   * dzīvojamo telpu, kurā ir sadzīvei nepieciešams aprīkojums atbilstoši Latvijas Republikas normatīvajos aktos noteiktajām prasībām; * sanitāro telpu, kura ir iekārtota atbilstoši klienta funkcionālajām stāvoklim; * diennakts uzraudzību un individuālo atbalstu atbilstoši nepieciešamībai; * palīdzību pašaprūpē un ķermeņa aprūpē atbilstoši nepieciešamībai; * kognitīvo spēju uzturēšanu vai attīstīšanu; * ar gultas veļu, personīgās higiēnas priekšmetiem, klienta dzimumam un gadalaikam piemērotiem apaviem un apģērbu, nodrošinot to individuālo lietošanu; * vecumam, veselības stāvoklim un uztura normām atbilstošu ēdināšanu četras reizes dienā; * nepieciešamos tehniskos palīglīdzekļus normatīvajos aktos noteiktajā kārtībā; * nodarbības, kultūras un atpūtas pasākumus, nodrošinot iespēju saturīgi pavadīt laiku un pilnveidot pašaprūpes un sadzīves iemaņas; * pastaigas svaigā gaisā; * iespēju iesaistīties sabiedriskajās aktivitātēs ārpus SAC; * garīgo aprūpi atbilstoši klienta konfesionālajai piederībai; * iespēju tikties ar draugiem, ģimenes locekļiem un radiniekiem; * iespēju saņemt neatliekamo medicīnas palīdzību jebkurā diennakts laikā; * iespēju reģistrēties pie ģimenes ārsta, kā arī atbalstu ārstniecības personas nozīmētā ārstēšanās plāna izpildē; * nokļūšanu līdz veselības aprūpes vai rehabilitācijas iestādēm vai citām institūcijām atbilstoši nepieciešamībai; * sociāla darba speciālistu un citu speciālistu konsultācijas atbilstoši nepieciešamībai un SAC iespējām; * atbalstu Valsts sociālās apdrošināšanas aģentūras administrēto maksājumu pārskaitīšanai SAC kontā un nodrošināt naudas līdzekļu izmaksu personīgām vajadzībām atbilstoši Latvijas Republikas normatīvajos aktos noteiktajām prasībām; * klienta ģimenes vai mājsaimniecības locekļu iesaistīšanu sociālā pakalpojuma sniegšanas procesā, ja tas ir nepieciešams, izņemot gadījumus, ja tas nav klienta interesēs; * ar klientu saistītās informācijas iegūšanu, lietošanu un glabāšanu atbilstoši ierobežotas pieejamības informācijas statusam un fizisko personu datu aizsardzības prasībām; * klienta privātās dzīves neaizskaramības ievērošanu, u.c.   Katram klientam atbilstoši viņa individuālajām vajadzībām un funkcionālajam stāvoklim tiek noteikts aprūpes līmenis un izstrādāts Individuālais sociālās aprūpes un sociālās rehabilitācijas plāns. |
| **Kas jādara, lai varētu saņemt pakalpojumu?** | Jāiesniedz iesniegums un citi nepieciešamie dokumenti Olaines sociālajā dienestā.  Pēc nepieciešamo dokumentu saņemšanas, Sociālais dienests:   * izvērtē personas sociālo situāciju, ja nepieciešams, apmeklē personu dzīves vietā vai atrašanās vietā un vienojas par sociālo problēmu, kuras risināšanai nepieciešams atbalsts; * veic personas fizisko un garīgo spēju izvērtējumu un nosaka aprūpes līmeni; * novērtē personas un tās ģimenes locekļu maksātspēju par pakalpojumu; * pieņem lēmumu par ilgstošas sociālās aprūpes un sociālās rehabilitācijas pakalpojuma institūcijā piešķiršanu vai par atteikumu piešķirt pakalpojumu vai par uzņemšanu rindā pakalpojuma saņemšanai.   Ja pieņemts lēmums par ilgstošas sociālās aprūpes un sociālās rehabilitācijas pakalpojuma institūcijā piešķiršanu, Sociālais dienests slēdz līgumu par pakalpojumu ar personu/personu un personas apgādnieku.  Ja pieņemts lēmums par uzņemšanu rindā ilgstošas sociālās aprūpes un sociālās rehabilitācijas pakalpojuma institūcijā saņemšanai, persona tiek reģistrēta pakalpojuma rindas reģistrā. |
| **Pakalpojuma saņemšanai nepieciešamie dokumenti** | Lai saņemtu ilgstošas sociālās aprūpes un sociālās rehabilitācijas pakalpojumu ar izmitināšanu, persona Sociālajā dienestā iesniedz sekojušus dokumentus:   * *rakstisku iesniegumu*, kurā norāda problēmu un tās risināšanai vēlamo pakalpojumu; * *ģimenes ārsta vai ārstējošā ārsta izziņu* par personas veselības stāvokli, kurā norāda funkcionālo spēju traucējumu smaguma pakāpi, piemērotāko sociālā pakalpojuma veidu un medicīnisko kontrindikāciju neesamību; * *psihiatra atzinumu* par personas veselības stāvokli, speciālo kontrindikāciju neesamību un piemērotāko sociālā pakalpojuma veidu, ja pakalpojumu vēlas saņemt persona ar garīga rakstura traucējumiem; * *personas (un apgādnieka) aizpildītu iztikas līdzekļu deklarāciju,* kas noteikta normatīvajos aktos par ģimenes vai atsevišķi dzīvojošas personas atzīšanu par trūcīgu, ja persona pretendē uz sociālo pakalpojumu par pašvaldības budžeta finansējumu. |
| **Normatīvie akti, kas reglamentē pakalpojuma sniegšanu** | Sociālo pakalpojumu veidus, pakalpojumu sniegšanas principus un saņemšanas kārtību Latvijā regulē Sociālo pakalpojumu un sociālās palīdzības likums. Likums nosaka atbildības sadalījumu starp valsti un pašvaldībām iedzīvotāju nodrošināšanā ar sociālajiem pakalpojumiem.  Prasības **ilgstošas sociālās aprūpes un sociālās rehabilitācijas pakalpojumu sniedzējiem ir noteiktas** Ministru kabineta 2017. gada 13. jūnija  noteikumos Nr.338 “Prasības sociālo pakalpojumu sniedzējiem”.  Olaines novada pašvaldības aģentūra “Olaines sociālais dienests” nodrošina ilgstošas sociālās aprūpes un sociālās rehabilitācijas pakalpojumu ar izmitināšanu, pamatojoties uz 2011. gada 26.janvāra Olaines novada domes saistošajiem noteikumiem Nr. 4 “Sociālo pakalpojumu saņemšanas un samaksas kārtība Olaines novada pašvaldībā”.  Personas sociālā un materiālā situācija tiek izvērtēta, pamatojoties uz 2019. gada 2. aprīļa Ministru kabineta noteikumiem Nr. 138 “Noteikumi par sociālo pakalpojumu un sociālās palīdzības saņemšanu”.  Iztikas līdzekļu deklarācija tiek sagatavota, pamatojoties uz 2010. gada 30. marta Ministru kabineta noteikumiem Nr. 299 “Noteikumi par ģimenes vai atsevišķi dzīvojošas personas atzīšanu par trūcīgu”. III nodaļa nosaka nosacījumus ienākumu un materiālā stāvokļa novērtēšanai.  Ilgstošas sociālās aprūpes un sociālās rehabilitācijas pakalpojuma institūcijā apmaksa tiek veikta saskaņā ar Olaines novada domes 2015. gada 22. decembra saistošajiem noteikumiem Nr. 15 “Par Olaines novada pašvaldības aģentūras “Olaines sociālais dienests” maksas pakalpojumiem”.  Uzņemšana rindā ilgstošas sociālās aprūpes un sociālās rehabilitācijas pakalpojuma institūcijā saņemšanai tiek nodrošināta, saskaņā ar PA “Olaines sociālais dienests” 2019. gada 5. aprīļa noteikumiem “Noteikumi par kārtību, kādā persona tiek uzņemta rindā Olaines novada pašvaldības aģentūras “Olaines sociālais dienests” sociālās aprūpes centrā”. |
| **Pakalpojuma saņemšanas termiņš** | Ilgstošas sociālās aprūpes un sociālās rehabilitācijas pakalpojumu institūcijā persona var pieprasīt uz noteiktu laiku vai uz nenoteiktu laiku. Pakalpojuma saņemšanas termiņš tiek atspoguļots līgumā par pakalpojumu. |
| **Pakalpojuma saņemšanas/pieprasīšanas veids** | Ilgstošas sociālās aprūpes un sociālās rehabilitācijas pakalpojumu ar izmitināšanu persona pieprasa, iesniedzot nepieciešamos dokuments sociālajā dienestā:   * personīgi Zeiferta ielā 8, Olainē. * elektroniski: soc.dienests@olaine.lv (iesniegumam jābūt parakstītam ar e-parakstu), * uzaicinot sociālo darbinieku mājas vizītē (pa tālr. 20431042 vai rakstot uz e-pastu [laila.antonovica@soc.olaine.lv](mailto:laila.antonovica@soc.olaine.lv) ) |
| **Ar ko sazināties jautājumu gadījumā?** | Sociālā darbiniece Laila Antonoviča  Tālr. 20431042, e-pasts: laila.antonovica@soc.olaine.lv |
| **Pārsūdzības iespējas (administratīvais process)** | PA “Olaines sociālais dienests” pieņemto lēmumu viena mēneša laikā no tā pieņemšanas dienas var apstrīdēt Olaines novada domē, Zemgales ielā 33, Olainē, LV-2114. |